ZurichNLP/romansh-municipal-text-corpus huggingface dataset:
Rumantsch: Ultra da quei ha il president communal presentau la planisaziun da finanzas 2024–2028 ch'il parlament ha priu per enconuschientscha. Ella planisaziun da finanzas vegn demussau cun tgei investiziuns ch'igl ei da quintar ils proxims onns. Las pli aultas investiziuns resultan ord la construcziun dil niev luvratori communal cumbinau cun il local da pumpiers a Glion, la sanaziun totala dalla casa da scola a Castrisch sco era las proximas etappas da construcziun alla staziun a Glion.
Deutsch: Ausserdem wurde die Finanzplanung 2024–2028 vom Gemeindepräsidenten vorgestellt und dem Parlament zur Kenntnis gebracht. In der Finanzplanung wird aufgezeigt, mit welchen Investitionen in den nächsten Jahren zu rechnen ist. Zu den grössten Investitionen zählen der Neubau des kombinierten Werkhofs mit Feuerwehrlokal in Ilanz, die Gesamtsanierung des Schulhauses in Castrisch sowie die baulichen Entwicklungen am Bahnhof in Ilanz.
Rumantsch: L'emprema sesida dil parlament igl onn proxim ha liug mesjamna, igl 1. da fevrer 2023 allas 19.00 a Glion.
Deutsch: Die erste Gemeindeparlamentssitzung des nächsten Jahres findet am Mittwoch, dem 1. Februar 2023, um 19.00 Uhr in Ilanz statt.
Rumantsch: Igl 1. da fevrer 2023 ha il parlament communal Ilanz/Glion tractau a caschun da sia emprema sesida digl onn 2023 l'iniziativa dil pievel pertuccont la revisiun totala dalla constituziun communala dalla vischnaunca dad Ilanz/Glion. Suenter che la valeivladad dil cuntegn dall'iniziativa dil pievel ei vegnida constatada ha il parlament communal deliberau l'iniziativa cun ina cunterproposta per mauns dalla votaziun all'urna. Il text d'iniziativa pretenda denter auter ina revisiun totala dalla constituziun communala inclus ina votaziun da variantas davart in model politic cun ina radunonza communala ni cun mantener in parlament communal redimensiunau. Plinavon vegnan l'introducziun da departaments, l'installaziun da cumissiuns, l'elecziun dalla cumissiun da gestiun e dil cussegl da scola sco era las cumpetenzas dalla direcziun communala messas en damonda. Cuntrari al text d'iniziativa prevesa la cunterproposta in'examinaziun dalla constituziun communala senza prescripziuns restrictivas che duei vegnir predeliberada d'ina cumissiun, la quala vegn eligida dil parlament communal ed ei messa ensemen a moda paritetica. La cuminonza dils votants all'urna sa ussa decider, schebein ella vul sustener la proposta dil comite d'iniziativa ni la cunterproposta dil parlament communal. Ultra da quei dat ei era l'opziun dad insumma desister d'ina revisiun e da far neginas midadas ella constituziun communala actuala. La votaziun all'urna ha presumablamein liug ils 18 da zercladur 2023.
Deutsch: Am 1. Februar 2023 hat das Gemeindeparlament anlässlich seiner ersten Sitzung in diesem Jahr die Volksinitiative zur Totalrevision der Gemeindeverfassung der Gemeinde Ilanz/Glion behandelt. Nachdem die inhaltliche Zulässigkeit der Volksinitiative festgestellt wurde, hat das Gemeindeparlament die Initiative mit einem Gegenvorschlag zuhanden der Urnenabstimmung verabschiedet. Der Initiativtext verlangt unter anderem eine Totalrevision der Gemeindeverfassung einschliesslich einer Variantenabstimmung über ein politisches Modell mit Einwohnerversammlung oder Beibehaltung eines verkleinerten Gemeindeparlaments. Ausserdem werden die Einführung von Departementen, die Einsetzung von Kommissionen, die Wahl der Geschäftsprüfungskommission und des Schulrats sowie die Kompetenzen der Geschäftsleitung in Frage gestellt. Im Gegensatz zum Initiativtext sieht der Gegenvorschlag eine Prüfung der Gemeindeverfassung ohne einschränkende Vorgaben vor, welche eine durch das Gemeindeparlament zu wählende, paritätisch zusammengesetzte Kommission vorberaten soll. Die Urnengemeinde kann nun entscheiden, ob sie den Vorschlag des Initiativkomitees oder den Gegenvorschlag des Gemeindeparlaments unterstützen möchte. Zudem bietet sich auch die Option, gänzlich auf eine Revision zu verzichten und die aktuelle Gemeindeverfassung unverändert zu belassen. Die Urnenabstimmung findet voraussichtlich am 18. Juni 2023 statt.
Rumantsch: Plinavon ein la renovaziun digl areal dalla staziun a Glion ed il project svilup dil center Glion vegni presentai al parlament communal. Denter auter ei il stan da planisaziun dils projects parzials ed il plan per las fasas da construcziun sco era ils proxims pass en connex cun la revisiun dalla planisaziun locala per la construcziun nova al plaz dalla staziun vegni presentai. En pli ein las pusseivladads per la revalurisaziun dil center da Glion vegni demussai. La finamira leutier ei da nezegiar il futur meglier ils potenzials dil spazi liber public. Ultra da quei ein propostas per migliurar l'orientaziun vegnidas presentadas. El center stat la realisaziun d'ina «signaletica» unificada sin igl entir intschess communal cun risguardar il commerci indigen.
Deutsch: Dem Gemeindeparlament wurden ausserdem die Neugestaltung des Bahnhofsareals Ilanz und das Projekt Zentrumsentwicklung Ilanz präsentiert. Unter anderem wurde der Planungsstand der Teilprojekte und der Bauphasenplan sowie die weiteren Schritte in Bezug auf die Ortsplanungsrevision für den Neubau am Bahnhofplatz vorgestellt. Zudem wurden Möglichkeiten zur Aufwertung des Zentrums von Ilanz aufgezeigt. Dabei ist das Ziel, die Potenziale des öffentlichen Freiraums in Zukunft besser zu nutzen. Ebenfalls wurden Vorschläge zur Verbesserung der Orientierung vorgestellt. Dabei steht die Umsetzung einer einheitlichen Signaletik auf dem gesamten Gemeindegebiet mit Berücksichtigung des einheimischen Gewerbes im Vordergrund.
Rumantsch: En in'ulteriura presentaziun ei il parlament communal vegnius informaus davart las festivitads planisadas per il giubileum da diesch onns vischnaunca fusiunada Ilanz/Glion. Las festivitads duein haver liug igl onn 2024. Ina gruppa da lavur ha elaborau in concept da basa per las festivitads, ellas qualas l'entira populaziun duei vegnir involvida. A caschun dalla proxima sesida vegn il parlament communal a decider davart in credit corrispundent per la realisaziun dallas festivitads.
Deutsch: In einer weiteren Präsentation wurden dem Gemeindeparlament die geplanten Feierlichkeiten für das 10-jährige Jubiläum der fusionierten Gemeinde Ilanz/Glion vorgestellt. Diese Feierlichkeiten sollen im Jahr 2024 stattfinden. Eine Arbeitsgruppe hat ein Grobkonzept zu den Feierlichkeiten erarbeitet, in welche die gesamte Bevölkerung involviert werden soll. Das Gemeindeparlament wird an der nächsten Parlamentssitzung über einen entsprechenden Kredit für die Durchführung der Feierlichkeiten beraten.
Rumantsch: Ils 12 d'avrel 2023 ha il parlament communal decidiu da buc approbar in credit per il giubileum da 10 onns fusiun Ilanz/Glion. Igl ei vegniu dumandau per in credit ell'altezia da CHF 345'000.00. Ina gruppa da lavur haveva elaborau in concept general per las festivitads, il tal ei vegnius sustenius cumpleinamein dalla suprastonza communala. Il giubileum da 10 onns fusiun Ilanz/Glion igl onn 2024 dueva vegnir festivau cun in dign program accumpignont. La finamira era da metter la vischinonza dils vitgs e l'identitad locala el focus e da rinforzar quella a liunga vesta. L'identitad locala dueva vegnir rendida vesibla e la participaziun activa alla veta sociala vegnir promovida sur las fracziuns ora. Igl emprender d'enconuscher in l'auter sur ils cunfins dil vitg, dalla cultura ni dils cunfins socials havess duiu vegnir rinforzaus. Il parlament communal ha decidiu cun ina vusch differenza da desister da festivitads en quella rama.
Deutsch: Am 12. April 2023 hat das Gemeindeparlament beschlossen, keinen Kredit für das Jubiläum 10 Jahre Fusion Ilanz/Glion zu genehmigen. Ein Kredit in der Höhe von CHF 345'000.00 wurde beantragt. Eine Arbeitsgruppe hatte ein Grobkonzept für die Feierlichkeiten ausgearbeitet, welches der Gemeindevorstand vollumfänglich unterstützte. Das Jubiläum 10 Jahre Fusion Ilanz/Glion im Jahr 2024 sollte mit einem würdigen Rahmenprogramm begangen werden. Ziel war es, die dörfliche Nachbarschaft und die lokale Identität in den Fokus zu rücken und langfristig zu stärken. Die bestehende lokale Identität sollte sichtbar gemacht und die aktive Teilhabe am gesellschaftlichen Leben über die Fraktionen hinaus gefördert werden. Das gegenseitige Kennenlernen über die dörflichen, kulturellen oder sozialen Grenzen hinweg hätte gestärkt werden sollen. Das Gemeindeparlament beschloss mit einer Stimme Unterschied auf die Feierlichkeiten in diesem Rahmen zu verzichten.
Rumantsch: Ultra da quei ha il parlament communal approbau in credit d'impegn brut da CHF 360'000.00 per construir duas novas fermadas da posta tenor ils basegns da persunas cun impediments. Sper quellas fermadas ella Via Porta Sura ed ella Via da Val a Glion ein previdas adattaziuns al passapei sco era duas sdremas da pedunzs. La cruschada Via Porclas/Via da Val ei in punct central dil traffic el marcau da Glion e la fermada da posta Porta Sura sper la staziun da Glion ina dallas pli frequentadas fermadas da posta. Las lingias d'auto da posta a e da Val, Lumnezia, Sursaissa Mundaun e Luven circuleschan sur quels puncts da fermada. Sin fundament dalla realisaziun tenor la lescha d'egualitad da persunas cun in impediment vegn il project finanziaus parzialmein era entras il cantun Grischun.
Deutsch: Ausserdem hat das Gemeindeparlament für die Erstellung von zwei neuen behindertengerechten Bushaltestellen am Obertor und an der Valserstrasse in Ilanz mit Anpassungen am Trottoir sowie zwei Fussgängerüberquerungen einen Verpflichtungskredit von brutto CHF 360'000.00 genehmigt. Die Kreuzung Via Porclas/Valserstrasse ist ein bedeutender Verkehrsknotenpunkt der Stadt Ilanz und die Bushaltestelle Obertor ist neben dem Bahnhof in Ilanz eine der wichtigsten Bushaltestellen. Die Postautolinien aus und nach Vals, Lumnezia, Obersaxen Mundaun und Luven verkehren an diesen Haltepunkten. Aufgrund der Realisierung gemäss BehiG (Behindertengleichstellungs-gesetz) wird das Projekt durch den Kanton Graubünden mitfinanziert.
Rumantsch: Plinavon era la revisiun parziala dalla lescha davart il carrar cun vehichels a motor sin vias d'alp, da funs e d'uaul dalla vischnaunca Ilanz/Glion tractandada. Il parlament communal ha decidiu suenter ina debatta d'entrada emoziunala da renviar la fatschenta per surluvrar ella. La proposta da renviada pretenda dalla suprastonza communala d'adattar la lescha e da presentar ella a caschun d'ina proxima sesida dil parlament. Per quei intent vegn ina gruppa da lavur cun commembras e commembers dil parlament communal installada.
Deutsch: Zudem war die Teilrevision des Gesetzes über das Befahren von Alp-, Güter- und Waldstrassen der Gemeinde Ilanz/Glion mit Motorfahrzeugen traktandiert. Das Gemeindeparlament hat nach einer emotionalen Eintretensdebatte beschlossen, das Geschäft zur Überarbeitung zurückzuweisen. Der Rückweisungsantrag fordert den Gemeindevorstand auf, das Gesetz anzupassen und anlässlich einer nächsten Parlamentssitzung vorzulegen. Hierzu wird eine Arbeitsgruppe mit Beizug von Parlamentsmitgliedern eingesetzt.
Rumantsch: L'occurrenza d'informaziun publica previda ils 20 d'avrel 2023 allas 20.00 ella halla da gimnastica a Ruschein ha liug sco publicau. Ella debatta viva a caschun dalla sesida dil parlament ei vegniu tratg en consideraziun da renunziar a l'occurrenza. Suenter la sesida dil parlament vegn constatau che la revisiun parziala stat buc en connex cun las ordinaziuns da traffic publicadas. Perquei ha l'occurrenza d'informaziun liug a Ruschein sco planisau.
Deutsch: Die geplante Informationsveranstaltung vom 20. April 2023 um 20.00 Uhr in der Turnhalle in Ruschein wird durchgeführt. Anlässlich der Parlamentssitzung wurde in der hitzigen Debatte ein Verzicht auf die Durchführung erwogen. Im Nachgang zur Parlamentssitzung wurde jedoch festgestellt, dass die Teilrevision nicht im Zusammenhang mit den publizierten Verkehrsanordnungen steht. Deshalb findet die Informationsveranstaltung in Ruschein wie geplant statt.
Rumantsch: La suprastonza communala ha rispundiu duas damondas: Per l'ina la damonda Bertogg pertuccont l'adattaziun dall'ordinaziun davart il manteniment, la gestiun e l'utilisaziun dallas ovras da meglieraziun e d'ulteriuras ovras ordeifer il territori da baghegiar e per l'autra la damonda Bianchi pertuccont il bogn aviert Ilanz/Glion.
Deutsch: Der Gemeindevorstand hat zwei Fragen beantwortet: Zum einen die Anfrage Bertogg betreffend Anpassung der Verordnung über den Unterhalt, Betrieb und die Nutzung der Meliorationswerke und weiterer Werke ausserhalb des Baugebiets und zum anderen die Anfrage Bianchi betreffend Schwimmbad Ilanz/Glion.
Rumantsch: Ils 21 da zercladur 2023 ha il parlament communal approbau il rapport da gestiun ed il quen annual 2022 dalla vischnaunca dad Ilanz/Glion. Il quen annual 2022 siara cun in cashflow da 3.4 miu. francs. Aschia han ins saviu finanziar sez las investiziuns nettas da 4.2 miu. francs per rodund 80 pertschien. Quei resultat legreivel seresulta pervia dalla disciplina consequenta da lavur. Contribuiu a quei resultat legreivel ha la disciplina dad expensas consequenta che ha effectuau respargns da cuosts en tut ils secturs communals, denton era las entradas fiscalas (oravontut las taglias sin midada da maun). Il parlament communal ha approbau unanimamein la proposta dalla suprastonza communala da prefinanziar 1 miu. francs per la construcziun nova d'in luvratori cumbinau per la gruppa da luvrers communals ed ils pumpiers. Suenter las amortisaziuns ordinarias siara il quen annual 2022 cun in gudogn da 61'000 francs. Budgetau era in gudogn annual da 24'400 francs.
Deutsch: Am 21. Juni 2023 hat das Gemeindeparlament Ilanz/Glion den Verwaltungsbericht und die Jahresrechnung 2022 der Gemeinde Ilanz/Glion genehmigt. Die Jahresrechnung 2022 schliesst mit einem Cashflow von 3.4 Mio. Franken ab. Damit konnten die Nettoinvestitionen von 4.2 Mio. Franken zu rund 80 Prozent selbst finanziert werden. Zu diesem erfolgreichen Ergebnis beigetragen haben eine konsequente Ausgabendisziplin, die in allen Gemeindebereichen zu Kosteneinsparungen geführt hat, aber auch die wiederum überdurchschnittlichen Steuereinnahmen (insbesondere Handänderungssteuern). Das Gemeindeparlament hat den Antrag des Gemeindevorstands, für den geplanten Neubau eines kombinierten Werkhofs für die Werkgruppe und die Feuerwehr eine Vorfinanzierung von 1 Mio. Franken zu tätigen, einstimmig genehmigt. Nach den ordentlichen Abschreibungen schliesst die Jahresrechnung 2022 mit einem Jahresgewinn von 61'000 Franken. Budgetiert war ein Jahresgewinn von 24'400 Franken.
Rumantsch: L'incumbensa Gabriel pertuccont l'examinaziun dil menaschi forestal dalla vischnaunca Ilanz/Glion ei vegnida inoltrada igl onn 2018. Sco reacziun sin quella ei la reorganisaziun dil menaschi forestal vegnida instradada. La tgira digl uaul giuven vegn fatga dall'atgna gruppa da reschia. Perencunter vegn la raccolta da lenna exequida per 85 – 90 pertschien d'interpresas regiunalas. La collaboraziun cun ils luvrers communals ei vegnida rinforzada. Aschia vegnan ils collaboraturs dil menaschi forestal era risguardai per la rumida da neiv, lavurs da segar, la tgira da curtgins sco era per il manteniment da sendas da viandar e vias d'uaul. L'acceptanza dalla gruppa forestala ha saviu vegnir augmentada claramein. La controlla dalla reorganisaziun ei vegnida incaricada entras igl uffeci d'uaul e prighels dalla natira dil cantun Grischun. Las enconuschientschas ein fetg positivas. Il menaschi forestal Ilanz/Glion fa gudogn ed il svilup positiv ei pli marcants che tier auters menaschis forestals dil Grischun. Sebasond sin ils resultats dil rapport da controlling ha il parlament liquidau unanimamein l'incumbensa Gabriel pertuccont l'examinaziun dil menaschi forestal dalla vischnaunca dad Ilanz/Glion.
Deutsch: Der Auftrag Gabriel betreffend Überprüfung des Forstbetriebs der Gemeinde Ilanz/Glion wurde im 2018 eingereicht. Als Reaktion auf diesen wurde die Reorganisation des Forstbetriebs angestossen. Die Jungwaldpflege wird von der eigenen Regiegruppe ausgeführt wobei die Holzernte zu 85 – 90 Prozent durch regionale Unternehmen erbracht wird. Die Zusammenarbeit mit der Werkgruppe wurde gestärkt. So werden die Mitarbeitenden des Forstbetriebs für die Schneeräumung, Mäharbeiten, Gartenpflege sowie für den Unterhalt der Wanderwege und Waldstrassen eingesetzt. Die Akzeptanz der Forstgruppe konnte klar gesteigert werden. Ein Controlling der Reorganisation wurde durch das Amt für Wald und Naturgefahren Graubünden in Auftrag gegeben. Die Erkenntnisse sind sehr positiv. Der Forstbetrieb Ilanz/Glion macht Gewinn und der Aufwärtstrend ist stärker ausgeprägt als bei anderen Bündner Forstbetrieben. Gestützt auf die Ergebnisse des Controlling-Berichts hat das Parlament den Auftrag Gabriel betreffend Überprüfung des Forstbetriebs der Gemeinde Ilanz/Glion einstimmig abgeschrieben.
Rumantsch: Ultra da quei ha il parlament tractau la damonda Bianchi pertuccont igl ulteriur proceder suenter che l'iniziativa dil pievel per ina revisiun totala dalla constituziun communala ei vegnida approbada. Quella damonda ei vegnida decidia sco urgenta e perquei ei la damonda vegnida tractada ella medema sesida. La discussiun generala ei vegnida nezegiada. A caschun da sia proxima sesida vegn la suprastonza communala a sefatschentar cun il resultat dalla votaziun e discutar il proxim agir. Suenter vegn ella ha semetter en contact cun il comite d'iniziativa. La cumissiun per la constituziun duei vegnir elegida dil parlament communal igl atun 2023. Quella astga secumponer da maximalmein 20 pertschien da parlamentarias e parlamentaris. La grondezia sto vegnir discutada cun ils iniziants.
Deutsch: Ausserdem hat das Parlament die Anfrage Bianchi betreffend weiteres Vorgehen nach der Annahme der Volksinitiative zur Totalrevision der Gemeindeverfassung behandelt. Für diese Anfrage wurde Dringlichkeit beschlossen und deshalb wurde dieser Vorstoss in der gleichen Sitzung behandelt. Die allgemeine Diskussion wurde genutzt. An der nächsten Sitzung wird sich der Gemeindevorstand mit dem Abstimmungsergebnis auseinandersetzen und das weitere Vorgehen besprechen. Danach wird er sich mit dem Initiativkomitee in Verbindung setzen. Die Verfassungskommission soll im Herbst 2023 durch das Gemeindeparlament gewählt werden, wobei diese zu maximal 20 Prozent aus Parlamentarierinnen und Parlamentarier bestehen darf und die Grösse der Kommission mit den Initianten zu besprechen ist.
Rumantsch: Ils 13 da settember 2023 ha il parlament communal Ilanz/Glion tractau las incumbensas dalla sessiun da giuventetgna Ilanz/Glion 2023. Las incumbensas pertuccavan las tematicas mobilitad, liug da sentupada e veta nocturna sco era temps liber ed infrastructura. La suprastonza communala enquera ina sligiaziun per in bus che meina ils giuvenils suenter la viseta dil local da giuventetgna a Glion segir a casa ellas fracziuns. Plinavon vegn la suprastonza communala ad encurir in niev e pli grond local da giuventetgna a Glion. Ultra da quei vegn sviluppau vinavon l'idea da construir in skatepark a Glion. L'incumbensa per ina localitad per il menaschi dad in club/d'ina bar sco era l'incumbensa per meglieras colligiaziuns publicas ellas fracziuns ein vegnidas renviadas.
Deutsch: Am 13. September 2023 hat das Gemeindeparlament Ilanz/Glion die Aufträge der Jugendsession Ilanz/Glion 2023 behandelt. Die Aufträge betreffen die Themenbereiche Mobilität, Treffpunkt und Nachtleben sowie Freizeit und Infrastruktur. Der Gemeindevorstand sucht eine Lösung für einen Bus, welcher die Jugendlichen nach dem Besuch des Jugendraums sicher nach Hause in die Fraktionen bringt. Zudem wird der Gemeindevorstand einen neuen und grösseren Jugendraum in Ilanz suchen. Des Weiteren wird die Planung für den Bau eines Skateparks in Ilanz vorangetrieben. Der Auftrag für eine Räumlichkeit für den Betrieb eines Clubs/einer Bar wie auch der Auftrag für bessere öffentliche Verbindungen in die Fraktionen wurden abgelehnt.
Rumantsch: Il parlament communal ha elegiu Julian Bertogg da Castrisch el cussegl da scola. Plinavon ei Michal Hohl da Castrisch vegnida elegida sco delegada dalla Spitex Foppa.
Deutsch: Das Gemeindeparlament hat Julian Bertogg aus Castrisch in den Schulrat gewählt. Ausserdem wurde Michal Hohl aus Castrisch als Delegierte der Spitex Foppa gewählt.
Rumantsch: Il parlament communal propona Gian Marco Bianchi da Glion e Bruno Caderas da Ladir per la cumissiun per la revisiun totala dalla constituziun communala. L'elecziun succeda entras la suprastonza communala. La cumissiun secumpona da treis representants dil comite d'iniziativa, tschun representants dalla cuminonza da votants e dus parlamentaris.
Deutsch: Das Gemeindeparlament schlägt Gian Marco Bianchi aus Ilanz und Bruno Caderas aus Ladir zur Wahl in die Kommission für die Totalrevision der Gemeindeverfassung vor. Die Wahl erfolgt durch den Gemeindevorstand. Die Kommission besteht aus drei Vertretern des Initiativkomitees, fünf Vertretern aus der Stimmbevölkerung und zwei Parlamentariern.
Rumantsch: L'incumbensa Capaul pertuccont igl onn da giubileum 10 onns Ilanz/Glion ei, sco proponiu dalla suprastonza communala, vegnida surdada parzialmein. Ina gruppa da lavur ord il parlament communal duei elaborar in concept e proponer il credit necessari. Ella discussiun dil parlament ei in credit ell'altezia da rodund frs. 100'000.00 per quellas festivitads vegnius menziunaus. Il credit necessari sto a caschun dad ina proxima sesida dil parlament vegnir concedius.
Deutsch: Der Auftrag Capaul betreffend Jubiläumsjahr 10 Jahre Ilanz/Glion wurde, wie vom Gemeindevorstand beantragt, teilweise überwiesen. Eine Arbeitsgruppe aus Mitgliedern des Gemeindeparlaments soll ein Konzept erarbeiten und den benötigten Kredit vorschlagen. In der Diskussion des Gemeindeparlaments wurde ein Kredit in der Höhe von rund CHF 100'000.00 für diese Feierlichkeiten genannt. Der benötigte Kredit muss anlässlich einer der nächsten Sitzungen durch das Gemeindeparlament gesprochen werden.
Rumantsch: Ultra da quei ha il parlament priu per enconuschientscha la decisiun da fundaziun dalla vischnaunca Ilanz/Glion tier la Reit da sanadad Surselva SA. Quella possibilitescha a cuorta vesta meglieraziuns concretas da posts impurtonts dil sistem da sanadad ed unescha a liunga vesta la gestiun strategica ed operativa dallas instituziuns actualas. Plinavon duei aschia in svilup persistent dil sistem da sanadad or d'ina perspectiva regiunala vegnir garantius. Sin fundament dallas decisiuns actualas dad autras vischnauncas ed instituziuns sto la suprastonza communala aunc ina gada discussiunar ils proxims pass.
Deutsch: Ausserdem hat das Parlament die Beteiligung der Gemeinde Ilanz/Glion an der Gründung der Gesundheitsnetz Surselva AG zur Kenntnis genommen. Diese ermöglicht kurzfristig konkrete Verbesserungen an wichtigen Stellen des Gesundheitssystems und vereint längerfristig die strategische und operative Betriebsführung der heutigen Institutionen. Zudem soll eine nachhaltige Weiterentwicklung des Gesundheitssystems aus regionaler Perspektive dadurch gewährleistet werden. Aufgrund der aktuellen Beschlüsse anderer Gemeinden und Institutionen ist das weitere Vorgehen nochmals durch den Gemeindevorstand zu besprechen.